Foto: Twitter/@RCDeportivo La-Korunyaning «Deportivo» klubi «Barselona» uchun chempionlik yo‘lagini tashkil qilishga qaror qildi. Ma’lumki, o‘tgan shanba kuni kataloniyaliklar Ispaniya Kubogida g‘alaba qozongan edi. Shu tufayli, galisiyaliklar Ispaniyadagi an’anaga asosan, raqibga shu tarzda hurmat bajo keltirishga qaror qilishdi. Eslatib o‘tamiz, «Deportivo»ga qarshi o‘yinda «Barselona» muddatidan oldin chempion bo‘lishi mumkin. Avvalroq, «Real» 6 may kuni o‘tkaziladigan El Klasikoda kataloniyaliklarga chempionlik yo‘lagini tashkil qilmasligini aytgan edi.